Αρχιεπίσκοπος Κύπρου Φιλόθεος

Ο Φιλόθεος ο Κύπριος (πέθανε το 1759)  υπήρξε λόγιος από τα Γαλάτα της Κύπρου και Αρχιεπίσκοπος Κύπρου από το 1734 ως το 1759.

Ολοκλήρωσε την Πατριαρχική Ακαδημία της Κωνσταντινούπολης. Διαδέχθηκε τον Αρχιεπίσκοπο Σίλβεστρο το 1734. Χαρακτηριστικό ήταν το ενδιαφέρον του για την εκκλησιαστική μουσικήΤο Παγκύπριο Γυμνάσιο και η παράδοση των ελληνικών γραμμάτων στην Κύπρο, Ομιλία του Πασχάλη Κιτρομηλίδη, 3-5-2012, ανάκτηση 28-5-2013.. Προσκάλεσε στην Κύπρο τον Εφραίμ τον Αθηναίο το 1742, ο οποίος είχε μαθητεύσει στην Πατμιάδα Σχολή. Ίδρυσε σχολή ελληνικών Γραμμάτων και εκκλησιαστικής μουσικής στη ΛευκωσίαΤάκης Καλογερόπουλος, Λεξικό της Ελληνικής μουσικής, εκδόσεις Γιαλλελή, 2001..

Έγραψε «Σημειώσεις περί της των Κυπρίων εκκλησίας» και την «Έκθεση περί των προνομίων της των Κυπρίων Εκκλησίας» (1740), που διέσωσε ο Αρχιμανδρίτης ΚυπριανόςΚυπριακαί σπουδαί: Δελτίον της Εταιρείας Κυπριακών Σπουδών, τ. 64-65, σελ. 408..

Μετά το θάνατο του Φιλόθεου τον διαδέχθηκε ο αρχιμανδρίτης ΠαΐσιοςΚωνσταντίνου Σάθα, Νεοελληνική φιλολογία: Βιογραφίαι των εν τοις γράμμασι διαλαμψάντων Ελλήνων (1453-1821),  1868, σελ. 523.. 

 Εξωτερικοί σύνδεσμοι
Europeana

 Παραπομπές 

Κατηγορία:Αρχιεπίσκοποι Κύπρου
Κατηγορία:Επίσκοποι του 18ου αιώνα